اعدادات شي غريب مايصير الا عندنا بس من بد دول العالم وهو انك قد تواجه مشكلة في الاعدادات وتصيير سالفة وقصة ولاينعرف لها حل فالشركة تعطيك ورقةفيها طريقة تنفيذ الاعدادات وبعد ساعات من المحاولة والكرف والقهر والنتائج السلبيه وعندما تتصل بالشركة تحكي لهم القصةتسمع مع كل اتصال سبب وحل فمرة يقولون من الهاتف والمرة الثانية انك اكييد غلطان في الاعدادات ومرة جب جهازك وفي مرة يطلع لك سعودي من جيل السعودة يقول لك طريقة للاعدادات خاصة ويقول بس لاتعلم احد عنها وفي الاخير يطلع السبب.....انهم سجلوا بيانتك غلط والحاصل ساعتين من فوران الدم وارتفاع الضغط تأسيس اتصال هاتفي اللي في القدر تطلعه الملاّس يعني بعد سنة ونص من الوعود بتخفيض اسعار الانترنت وبعد الاسعار الجديدة لهاتف الثابت وبعد ما اتضح ان وعد تخفيض اسعار مكالمات الهاتف الجوال ...صار خرطي في خرطي خلوّني اشوف واحد يقول ان اسعار الاتصال بالانترنت غالية لان النيّة انهم يرفعونها لذا ولذا فقط نيابة عن كل سعودي وسعودية اقول ان الاسعار حلوة ومناااسبة ولانريد تخفيض لو بجزء من العشرة من الهللة وعلى قولة جورج وسوف ارضى بالنصيب ترتاح بالحبيبي امحق حبيب بس صديقي طالب جامعي قدر الله عليه انه طلع جوّال وقدر الله عليه وانغرم بالانترنت وصار مدمن ولانه شاب فعلى الاقل في الشهر ياكل حوالي 15 وجبة جاهزة من المطاعم السريعة ويشتري حوالي 30 صحيفة كمجموع واربعين عصير ومشروب مياه غازية المهم صديقي ميزانيته مخبطة تخبيط تنتهي بسلفيات يامن امه يامن اخواته سوى اجتماع قمة مع زملاء لنا من طلبة الاقتصاد حول امكانية تدبر ميزانية وطلعت النتايج على النحو التالي اولا تقرر انه يقفل جواله علشان لايوزه ابليس يكلم به وحلاال على الهاتف رسوم الاشتراك ثانيا انه ماياكل برا وان طقه الجوع يشتري من مطاعم مرمووقه يعني من الشميسي او منفووحة ثالثا مايودي ثيابه للمغسلة رابعا يتلزق باي واحد معه جريدة ويقراها معه خامسا يشترك مع واحد في اشتراك مفتوح في الانترنت سادسا وهو الاهم تلتزم الجامعه الكريمة بصرف المكافئات في وقتها ابدء التصفح موااقع سيااسية مازالت قمة الدول السبع المطفرة منعقدة ومن مراسلين وردنا ان الدول في بيانها الختامي اكدت على ضرورة حفاظها على كرامتها وانفتها وانها لن تقبل باي مساعدةمن الدول الصناعية السبع كما انها لن تقبل باي تنازل عن الديون المستحقة عليها مهما كانت المبالغ اكدت الكاميرون رسميا انها ستخفض من مساعداتها المالية الى كل من الولايات المتحدة الامريكيةوبريطانيا وذالك نظر لسجل الدولتين الملطخ بالعار من حيث عدم احترام حقوق الانسان والانتخابات التي تتم بطريقة يكثر فيها التلاعب مواقع اقتصادية كل يوم طالع لنا واحد منشي في هالجرايد يقول الشباب والشات وانهم يضيعون وقتهم في شي ما يفيييد يالله على يدكم يامنشيين عطونا ابسط خدمات الانترنت مثل الشراء عن طريق الانترنت فحتى هذي اللحظة بس بقالتييين واحدة في الشفا والثانية في منفووحة يطبقون نظام التجارة الالكتروونية تصدقوون مواقع رياضيه ما اقول الا اللهم لك الحمد صفحات المنتديات مليانة هلاال ونصر اتحاد واهلي وبعدييين ماردى من ذا الا اذ ماحد يحكي عن رياضات مفيدة زي الجمباز سلااح الشيش ونط الحبل يعني بصرااحة عاار كبير علينا كسعوديين ان ينحصر تفكيرنا في الكوورة بس مسكينه هالبنت مطلعين قانون جديد في النت وهو ان البنات مالهم في الكورة كل ماكتبت شي نط لها واحد والله عشنا وشفنا بنت وتحكي في الكوورة طيب وش المانع بنت وتحكي في الكورة بس اللي قاهرهم انه تعرف في الكورة اكثر منهم مواقع نسائية انتقاااد حاد للانترنت والتسوق من خلال الانترنت هذا ماجرى في بيت ام سعد مساء امس الاول وعيوب التسوق في الانترنت كما تروي لنا ام يعد على النحو التالي 1 مافيه مكااسر على السعر 2 مافيه شد ومصع وعظ وتحسس قطع القماش 3 مافيه ترجيع يعني ترجع بكسيتها ثاني يوم للمحل وتقول له وووع خذه ماجاز لي رجع قروشي 4 الكتابة نصها بالعنقليزي محاضرة اقيمت في قسم الدراسات النسائية بجامعة الملك سعود عن استخدامات الانترنت المتعدده استمرت المحاضرة 4 ساعات تناولوا من خلاالها برنامج النيت ميتنج وكيف بعضهم يشغلون الكاميرا ويطلعون لالالالاواعيباه واخزياه,كما حلفت ام حمد انها شايفة ناصر ولد جيرانهم مشغل الكاميرا ومنتبص في مقهى وهو يتتن وانها لاغته وماقصرت فيه على فكرة ام حمد فراشة القاعة الرئيسية اعلانات الكترونية يعلن زيد بن قنيفذ بن جابر والقاطن بمحافظة نجران عن رغبته ببيع الكاميرا اللي مع جهازه لانه على قولة كل ما شغلها يحصل شيئين الاول ووووووووععععععع والثاني ينقطع الميتنج اللي هو مسويه والاسباب غير معلومة والسعر قابل للمفااصلة تعلن سهى من الشرقية انها ترجو مساعدة اي هاكر وفزعته في ان يخربون جهاز خويها الاول ولييييد وذالك لانها ضبطته مرة في ميتنج مع واحدة من الرياض ومشغل لها الكاميرا وبدل مايعتذر كذب عليها وقال ان الكاميرا معلقة واكتشفت فيما بعد انه مامل ذيك البنت يعني معطيها ايميله يعلن جاد الرب ادريس سوداني الجنسية مقيم في المدينة عن رغبته الماسة في زول يشترك معه في الانترنت حيث ان جاد الرب يتعب ويكسل يحرك الفارة ويدوسها في آن واحد ولذا يشترط في الزول المتقدم ان يجيد الدوس على الفارة فيما جاد الرب يحركها يعلن عطالله بن رزق الله ولد خير الله انه تمت سرقة الباسوورد حق اشتراكه 3tallah@ internt.com.sa passord:3tallah_al7lo فعلى كل من يعثر عليها ان يسلمها اليه شخصيا وله مكافئة مجزيه تعلن ام محمد في اعلان رسمي وتحذيري ان اي بنت تكلم ولدها محمد في الام اي ار سي سوف تتعرض لعقاب شديد وانها بتفضح البنت عند اهلها فالاحسن ان يبتعدون عن محمد واللي عنده شهادة ثانوي هالسنة ,ملااحظة:الولد يعني محمد يخق بسررعةواي واي بنت تقول له شكلك محترم ولاوسيم يبلم مالايقل عن ساعة ولانص ساعة ويطلع بعدها يفتر في بنده مابين العشااوين وتقبلوا شكر ام محمد بس للبنات المتعاوناات برايفتات يقول انه حلو يقول صوته صوت كروان يشغل المايك ولا الكاميرا يطلع شي ثاني شي يخوف واحد ماحلق له ست اشهر ولاغسّل وجهه من سنة وصوت كانه فيل توه صاحي من النوم ...والبلا كل البلا ان الوضع مو عاجبه يقول ليه البنت اذا شغلت لها الكاميرا ماتشغل لي المايك صدق صدق شين وقوي عين ERROR المفروض انه موقع يمثل مؤسسة حكومية من مؤسسات هالوطن يعني تمثله وتشرفه بس كل مازرت هالموقع ماتدخله يان فيه بلا يا تحديث والى الان له سنة الاربع ومازاروه الا 10 مقدمة خدمة الانترنت في المملكة و....و..و وكل الشي والنتيجة صفر في استفتاء في احد الشوارع السعودية اتضح ان 99.7% مايعرفون موقع مدينة الملك عبدالعزيز للعلوم والتقنية سبعين فيهم بالمية ماودهم يعرفونه اصلا والمضحك ان عشرين بالمية ودهم الموقع يتسكر تبون الصراحة انا واحد منهم DOWNLOAD البرامج الموجودة في كل المواقع العربية تقريبا هي نفسها حتى نفس الباسوورد يعني بحركة بسيطة نشر برنامج فيه فايرس ولا تروجان يخلي معظم الاجهزة السعودية والخليجية والعربية في ثاني يوم حطام فياليت قبل ان امووت او انقرض اشووف موقع عربي رسمي يقدم برنامج اصلي اكدت مدينة الملك عبدالعزيز في تصريح رسمي انها سوف تطبق حصار على اي موقع يقدم برامج مسروقة مجانا وذالك لمواكبة وزارة الاعلاام في كفش البرامج الكوبي يعني حصار في الجو والبر والبحر والانترنت بعععد يعني فالحييين نحفظ خقووق غيرنا اما مايقارب نص مليون مشترك يحترق دمهم على خدمة زي.......وفلووسهم اللي كانها ايجار سيارة منتهي بالتملك فهذا مايهم تدرون الحل نشتكي للسفارةالاستراليةان تطالب المدينة الحبوبة بمحاولة تحسين الخدمة للمواطنين السعوديين لان السعودين من اكثر مستوردي الاغنام الاسترالية I C Q لانها بنت من السعودية يوصلها يوميا الف طلب ضم للسته مرة من العاشق المتيم المحترق ومرة من العاشق المحروم وخذ يانا حياتي معاناة والثاني يستخف دمه والثالث فاصخ الحيا مرة اول رساله لها حتى قبل ماتقبله كان رقمه صدق صدق ان الايسيكيو برنامج اسرائيلي وهذا بالدليل القاطع حيث انه اذا الاتصالاات ازمت والنت ميتنج علقت والماكيكروسوت شات مافتح سيرفرها وحتى الايميلاات يبقى هو الوحيد اللي ماتهزه قوة الاتصالات السعودي,الشي الثاني اذا طلعت جوك اون لاين وبديت ترسل لها وتسولف معها يا هنق يا اصبحت غير متصل بالسيرفر حق الكيو يعني بالعربي نذااااالته مرة لك ومراات عليييك E-MAIL ماخلى شركة ولا موقع يرسل رسائل اخبارية الا اشترك فيها والحين يزعجنا الايميل حقي مايفضي ابد يعني انا مهم خويي حموود جاني ذاك اليوم ثاير يقول لي شفت وش سووا عيال الكلب الهاكرز اقتحموا الهوت ميل يعني ايميلااتنا انكشفت والكل يقدر يقراها جلست اهدي فيه ساعتين وبعدين ياحمود من زين هالرسايل كلهم على بعضهم الاولى عنوان خطئ والثانية ايميلك لبنت اللي جلست تغازلها باربع قصايد وردت عليك خير وش تبي وايميلن من صديقنا سعود يوم ترسله ايميل وتقول له اذا وصلك ايميلي ارسل لي قل لي انه وصل ويوم ارسل لك وقال لك انه وصل رديت انت عليه وقلت شكرا يا سعود ايميلك وصل اللي تقول فيه ان ايميلي لك وصل والخامس فاتورة الاتصالاات اللي يقولون انهم بيواكبون التطور ويرسلون الفواتير عن طريق الايميل DISCONNECTED حبيبتي متى يفهمني جهلك حبيبتي متى يحس بي غرورك حبيبتي متى اذوق طعم وصلك حبيبتي متى اشوف نورك RE-CONNECRED وهذا هو حالنا ينقطع التنزيل والتصفح ويعلق البريد بس الشكوى لله نصبر مع الناس الصابرة مواقع ممنوعة اخر المواقع الممنوعة هو لاموقع سياسي ولاديني ولاجنسي لاتستغربون هو موقع للاطفال ايه موقع للاطفال اما سبب تسكيره حتى الان غير معروف بس مازالت التحقيقات مستمرة على صورة لطفل حبووب جالس يطالع في طفلة حبووبة هي بعد سعيد وفالح اذا تذكرونهم يخافون ان يكون هالموقع والبتحديد تلك الصورة نواة لموقع جنسي فاضح ..صدق ان العقل نعمة سعيد وفالح حاليا خارج المملكة في جولة عربية افريقية ولذالك لاالقاء محاضارات عن كيف تسكر موقع من اول نظرة يعني كوذي كوذي بالسريع وانت مغمض الجولة تشمل اليمن والصومال والسودان وجيبوتي واراضي السلطة واراضي الفتوش في شهر ربيع الاول القادم سوف ينعقد في الرياض مؤتمر كبير عن الانترنت في الدول المتقدمة وطرق استخدامه فسوف يلقي الدكتور حمادة سئسئ محاضرة قيمة عن كيفية استقبال الصور وتنزيلها من مواقعها كما يلقي الاستاذ عمر مروان زعتر الهبايلة محاضرة قيمة عن كيفية تغير لون سطح الشاشةالتصفح باستخدام الفارة بمهارة واخر المحاضرات محاضرة للدكتور الجهبز سعيد بن ظافر يشرح فيها كيفية معرفة اذا الموقع مسكر ولابه عطل وكيفية فتح الايميل عن طريق برنامج الاوتلوك....وبالتوفيق للجميع * المصدر http://members.tripod.com/blackhorse78/intrenetiat.htm